Spørgsmål: Hvad er det den gen eller mutationsfejl hedder, quartere eller Paints kan have, der gør at de bliver umådeligt store og muskuløse??? Ved man ikke må avle på heste med den defekt. Gerne med henvisning til billeder.
Svar: der findes en sådan genetisk fejl inden for paint og quartere. Alle paint of quartere er generelt mere muskuløse end en almindelig varmblod. Halterhestene (udstillingshestene) avles og trænes til en ekstrem muskelmasse. Ikke helt så meget længere dog som tidligere da de gerne skulle ligne en belgisk blåhvid ko. En af de mest benyttede og populære hingste til avl af udstillingshestene var Impressive. Meget smuk hingst som satte sit præg på avlen. Stort set alle tophestene havde Impressive i stamtavlen, evt. flere gange. Desværre fandt man ud af at Impressive nedarvede HYPP (Hypercalemic Periodic Paralysis) som er dominant og de homozygote heste får sygdommen i varierende grad. De heterozygote er bærere. Derfor gentester man i dag alle heste med Impressive i stamtavlen hvis ikke den mellemliggende hest i stamtavlen er kendt fri (er Impressive farfar er man sikker hvis faren er testet fri for HYPP). Man er også begyndt at teste heste nedstammende fra Poco Bueno for HERDA, men ikke i samme grad da HERDA faktisk er ret sjældent forekommende. Mange lader dog feks deres avlshingst teste. Ved ikke om det var HYPP du mente? Mvh Tina